తొమ్మిదో రోజూ సూచీల బేజారు
 పడేసిన ఐటీ షేర్లు
సమీక్ష
మార్కెట్లు ఆఖరి మెట్టుపై బోల్తాపడ్డాయి. చివరి గంటన్నర ట్రేడింగ్‌లో టీసీఎస్‌, విప్రో, ఇన్ఫోసిస్‌ వంటి ఐటీ షేర్లకు అమ్మకాలు వెల్లువెత్తడంతో సూచీలు వరుసగా తొమ్మిదో రోజూ డీలాపడ్డాయి. పుల్వామా ఉగ్రదాడి అనంతరం భారత ప్రభుత్వం తీసుకోనున్న చర్యలపై మదుపర్లు వేచిచూసే ధోరణి అవలంభించారు. అంతర్జాతీయ సంకేతాలు మందకొడిగా ఉండటం ఇందుకు తోడైంది. చమురు ధరలు 67 డాలర్ల దరిదాపులకు చేరడం కలవరపెట్టింది. వరుస నష్టాల నేపథ్యంలో.. గత 9 ట్రేడింగ్‌ సెషన్లలో బీఎస్‌ఈ నమోదిత సంస్థల మొత్తం విలువ రూ.1.42 లక్షల కోట్ల నుంచి రూ.5.75 లక్షల కోట్లు తగ్గి రూ.1.36 లక్షల కోట్లకు చేరింది.
సెన్సెక్స్‌ ఉదయం 35,543.24 పాయింట్ల వద్ద లాభాల్లో ప్రారంభమైంది. అనంతరం అదే జోరు కొనసాగించిన సూచీ.. ఇంట్రాడేలో 35,776.04 పాయింట్ల వద్ద గరిష్ఠాన్ని తాకింది. అయితే ఆఖరి గంటన్నర ట్రేడింగ్‌లో అమ్మకాలు వెల్లువెత్తడంతో నష్టాల్లోకి జారుకున్న šన్సెక్స్‌.. 35,287.16 పాయింట్ల వద్ద కనిష్ఠానికి పడిపోయింది. చివరకు 145.83 పాయింట్ల నష్టంతో 35,352.61 పాయింట్ల వద్ద ముగిసింది. ఇక నిఫ్టీ సైతం 36.60 పాయింట్లు కోల్పోయి 10,604.35 దగ్గర స్థిరపడింది.
నీ కంపెనీలో 10 శాతం వాటాను రూ.1600 కోట్లకు ప్రమోటర్లు విక్రయించడంతో ఇమామీ షేర్లు దూసుకెళ్లాయి 14.80 శాతం లాభంతో రూ.407.60 వద్ద ముగిశాయి.
సెన్సెక్స్‌ 30 షేర్లలో 18 నష్టాలు చవిచూశాయి. టీసీఎస్‌ 3.39%, ఎన్‌టీపీసీ 2.52%, ఇండస్‌ఇండ్‌ బ్యాంక్‌ 2.30%, ఇన్ఫోసిస్‌ 2.02%, హీరో మోటోకార్ప్‌ 1.50%, హెచ్‌డీఎఫ్‌సీ 1.24%, హిందుస్థాన్‌ యునిలీవర్‌ 0.77%, హెచ్‌సీఎల్‌ టెక్‌ 0.76% చొప్పున డీలాపడ్డాయి. వేదాంతా 3.38%, ఐసీఐసీఐ బ్యాంక్‌ 1.42%, ఓఎన్‌జీసీ 1.39%, ఎం అండ్‌ ఎం 1.39%, ఎల్‌ అండ్‌ టీ 1.25%, టాటా స్టీల్‌ 1.16% రాణించిన వాటిలో ఉన్నాయి. బీఎస్‌ఈలో 1356 షేర్లు సానుకూలంగా, 1185 స్క్రిప్‌లు ప్రతికూలంగాను ముగిశాయి. 132 షేర్లలో ఎటువంటి మార్పు లేదు.
ప్రధానాంశాలు